**ΕΡΩΤΗΣΕΙΣ ΠΟΛΛΑΠΛΗΣ ΕΠΙΛΟΓΗΣ**

1. Η τιμή ενός αγαθού εκφράζει:

α. το κόστος παραγωγής αγαθών σε νομισματικές μονάδες.

β. την αξία των αγαθών και υπηρεσιών σε νομισματικούς όρους.

γ. το μοναδικό αποφασιστικό παράγοντα της ζήτησης.

δ. την αλληλεπίδραση των συνολικών δυνάμεων προσφοράς και ζήτησης.

2. Ο καταναλωτής αγαθών και υπηρεσιών που συμπεριφέρεται ορθολογικά επιδιώκει τη μεγιστοποίηση της:

α. ωφελιμότητας.

β. αποτελεσματικότητας.

γ. χρησιμότητας.

δ. ηθικής ικανοποίησης.

3. Η βασική επιδίωξη των καταναλωτών είναι:

α. η αύξηση των εισοδημάτων τους.

β. η κατανάλωση αγαθών και υπηρεσιών.

γ. η επίτευξη της μέγιστης χρησιμότητας που μπορούν να λάβουν από κάθε αγαθό.

δ. η επίτευξη του μέγιστου κέρδους.

4. Ο νόμος της ζήτησης αναφέρει ότι:

α. όταν αυξάνεται η τιμή ενός αγαθού, αυξάνεται η ζήτησή του.

β. όταν αυξάνεται η τιμή ενός αγαθού, αυξάνεται η ζητούμενη ποσότητα.

γ. όταν μειώνεται η τιμή ενός αγαθού, αυξάνεται η ζητούμενη ποσότητα.

δ. όταν αυξάνεται η τιμή ενός αγαθού, μειώνεται η ζήτησή του.

5. Ποιο από τα παρακάτω δε διατηρείται σταθερό κατά τη σχεδίαση μιας ατομικής καμπύλης ζήτησης:

α. το χρηματικό εισόδημα του ατόμου.

β. οι τιμές των συμπληρωματικών αγαθών.

γ. η τιμή του αγαθού.

δ. ο αριθμός των καταναλωτών.

ε. οι καταναλωτικές προτιμήσεις του ατόμου.

6. «Αν μειωθεί η τιμή ενός αγαθού, ceteris paribus, η καμπύλη ζήτησης θα μετατοπιστεί παράλληλα προς τα έξω, καθώς οι καταναλωτές θα αγοράζουν μεγαλύτερη ποσότητα του προϊόντος σε χαμηλό­τερη τιμή». Με βάση αυτή τη δήλωση, ποια από τις παρακάτω προτάσεις είναι αληθής;

α. η δήλωση θα ήταν σωστή, αν οι καταναλωτές αγόραζαν μικρότερη ποσότητα προϊόντος σε χαμη­λότερη τιμή.

β. η δήλωση θα ήταν αληθής, αν αντί για μείωση της τιμής υπήρχε αύξηση της τιμής.

γ. η δήλωση θα ήταν σωστή, αν αντί για παράλληλη μετατόπιση της καμπύλης ζήτησης υπήρχε κίνηση κατά μήκος της καμπύλης.

δ. η δήλωση είναι σωστή έτσι όπως διατυπώνεται.

7. Η γενική μαθηματική παρουσίαση της συνάρτησης ζήτησης είναι:

α. P = f (QD)

β. QD = f (P)

γ. D = f (P)

δ. P = f (D)

8. Η γραφική παράσταση της συνάρτησης της ζήτησης που έχει τον τύπο: QD = α + βΡ

α. είναι ευθεία γραμμή.

β. είναι καμπύλη.

γ. είναι ισοσκελής υπερβολή.

δ. θα μπορούσε να είναι οτιδήποτε από τα παραπάνω.

9. Η γραφική παράσταση της συνάρτησης ζήτησης Ρ = 200 − είναι:

α. ισοσκελής υπερβολή.

β. γραμμική συνάρτηση.

γ. εκθετική.

δ. κανένα από τα παραπάνω.

10. Ο συντελεστής β της γραμμικής συνάρτησης ζήτησης είναι πάντα αρνητικός αριθμός γιατί εκφράζει:

α. την αρνητική σχέση μεταξύ τιμής και αποταμίευσης.

β. την αρνητική σχέση μεταξύ ζητούμενης ποσότητας και αποταμίευσης.

γ. τη θετική σχέση μεταξύ τιμής και ζήτησης.

δ. την αρνητική σχέση μεταξύ τιμής και ζητούμενης ποσότητας.

11. Όταν η συνάρτηση ζήτησης είναι ισοσκελής υπερβολή, τότε:

α. το γινόμενο των αποστάσεων του κάθε σημείου της από τους άξονες είναι σταθερό.

β. η συνολική δαπάνη του καταναλωτή παραμένει αμετάβλητη.

γ. η τοξοειδής ελαστικότητα ζήτησης είναι παντού ίση με τη μονάδα.

δ. όλα τα παραπάνω.

12. Δίνεται η εξίσωση ζήτησης για ένα προϊόν . Αν αυξηθεί η τιμή κατά 10% τότε η ζητούμενη ποσότητα:

α. θα μειωθεί κατά 5%.

β. θα αυξηθεί κατά 20%.

γ. θα μείνει αμετάβλητη.

δ. θα μειωθεί κατά 10%.

13. Μια μετατόπιση της καμπύλης ζήτησης (για εισαγόμενα παντελόνια) προς τα δεξιά μπορεί να προέλ­θει από:

α. αύξηση του εισοδήματος των καταναλωτών.

β. αύξηση του κόστους κατασκευής παντελονιών.

γ. όλα τα προηγούμενα.

δ. τη χρησιμοποίηση παλαιάς τεχνολογίας.

14. Η ζήτηση ενός κατώτερου αγαθού μειώνεται, όταν:

α. αυξάνεται η τιμή του.

β. μειώνεται το εισόδημα των καταναλωτών.

γ. αυξάνεται το εισόδημα των καταναλωτών.

δ. αυξάνεται η τιμή του υποκατάστατού του.

15. Όταν αυξάνεται το εισόδημα του καταναλωτή, τότε για ένα κανονικό αγαθό:

α. αυξάνεται η ζητούμενη ποσότητά του.

β. αυξάνεται η ζήτησή του.

γ. μειώνεται η ζήτησή του.

δ. δε συμβαίνει τίποτε από τα παραπάνω.

16. Έστω τα αγαθά Χ και Ω είναι υποκατάστατα. Αν αυξηθεί η τιμή πώλησης του Ω (ceteris paribus), τότε θα:

α. αυξηθεί η ζητούμενη ποσότητα του Ω.

β. αυξηθεί η ζήτηση του Χ.

γ. μειωθεί η ζήτηση του Χ.

δ. μειωθεί η ζήτηση του Ω.

ε. μειωθεί η ζητούμενη ποσότητα του Χ.

17. Αν μειωθεί η τιμή του νεσκαφέ:

α. θα αυξηθεί η ζήτηση του νεσκαφέ.

β. θα αυξηθεί η ζήτηση του ελληνικού καφέ.

γ. θα μειωθεί η ζήτηση του ελληνικού καφέ.

δ. θα μειωθεί η ζητούμενη ποσότητα ελληνικού καφέ.

18. Το αεροπλάνο και τα νέα (γρήγορα) πλοία για Κρήτη είναι στενά υποκατάστατα. Μια μείωση της τιμής των αεροπορικών ναύλων θα επιφέρει μετατόπιση της καμπύλης ζήτησης των εισιτηρίων:

α. και των δύο (πλοία, αεροπλάνα) προς τα δεξιά.

β. και των δύο (πλοία, αεροπλάνα) προς τα αριστερά.

γ. των ακτοπλοϊκών εισιτηρίων προς τα αριστερά.

δ. των αεροπορικών προς τα δεξιά.

19. Έστω ότι το σουβλάκι και η coca-cola είναι συμπληρωματικά αγαθά. Μια ραγδαία αύξηση της τιμής στο σουβλάκι θα έχει σαν αποτέλεσμα:

α. την αύξηση της ζήτησης για coca-cola.

β. τη μείωση της ζήτησης για σουβλάκια.

γ. τη μείωση της ζήτησης για coca-cola.

δ. την αύξηση της τιμής της coca-cola.

20. Τα αγαθά Α και Β είναι υποκατάστατα, ενώ τα αγαθά Α και Γ είναι συμπληρωματικά. Όταν όλοι οι άλλοι παράγοντες παραμένουν αμετάβλητοι, μια αύξηση στην τιμή του Α θα καταλήξει:

α. μόνο σε μια μείωση της ζήτησης του Β.

β. μόνο σε μια αύξηση της ζήτησης του Γ.

γ. σε μια αύξηση της ζήτησης του Β και σε μια αύξηση της ζήτησης του Γ.

δ. σε μια αύξηση της ζήτησης του Β και σε μια μείωση της ζήτησης του Γ.

21. Όταν ένας καταναλωτής προβλέπει αύξηση της τιμής ενός αγαθού στο άμεσο μέλλον, αντιδρά ως εξής:

α. αυξάνει την αποταμίευσή του.

β. αγοράζει περισσότερο όσο η τιμή είναι χαμηλή.

γ. απλώς αναμένει την αύξηση.

δ. αγοράζει λιγότερο από πριν.

22. Όταν λέμε ότι η ζήτηση για ένα αγαθό έχει μειωθεί εννοούμε ότι:

α. για κάποιο λόγο παρουσιάζεται έλλειψη του αγαθού στην αγορά.

β. επειδή έχει αυξηθεί η τιμή του αγαθού, οι αγοραστές αγοράζουν τώρα μικρότερη ποσότητα.

γ. η καμπύλη ζήτησης για το αγαθό έχει μετατοπιστεί προς τα δεξιά.

δ. σε κάθε δυνατή τιμή του αγαθού, οι καταναλωτές είναι τώρα διατεθειμένοι να αγοράσουν μικρότερη ποσότητα από πριν.

ε. κανένα από τα πιο πάνω δεν είναι σωστό.

23. Όταν όλοι οι άλλοι προσδιοριστικοί παράγοντες παραμένουν σταθεροί, το αποτέλεσμα της αύξησης της τιμής ενός αγαθού Χ εμφανίζεται με:

α. μετατόπιση της καμπύλης ζήτησής του προς τα δεξιά.

β. μετατόπιση της καμπύλης ζήτησής του προς τα αριστερά.

γ. μετακίνηση επί της ίδιας καμπύλης ζήτησης προς τα πάνω.

δ. μετακίνηση επί της ίδιας καμπύλης ζήτησης προς τα κάτω.

24. Ποιο από τα παρακάτω θα οδηγούσε σε μείωση της ζητούμενης ποσότητας Γαλλικών αυτοκινήτων στην Ελλάδα;

α. η μείωση του κόστους παραγωγής των γαλλικών αυτοκινήτων.

β. η αύξηση του εισοδήματος των ελλήνων καταναλωτών.

γ. μία αύξηση της τιμής των γερμανικών αυτοκινήτων.

δ. η αύξηση του κόστους παραγωγής των γερμανικών αυτοκινήτων.

ε. μία αύξηση της τιμής των γαλλικών αυτοκινήτων.

25. Μια μετακίνηση από σημείο Α της καμπύλης ζήτησης D αγαθού Χ σε σημείο Β της καμπύλης D΄ δεξιότερα του Α μπορεί να οφείλεται σε:

α. αύξηση της τιμής του αγαθού (ceteris paribus).

β. μείωση της τιμής του αγαθού (ceteris paribus).

γ. αύξηση του εισοδήματος των καταναλωτών που χρησιμοποιούν το αγαθό.

δ. μείωση της τιμής του υποκατάστατου αγαθού.

26. Αν η τιμή του αγαθού Α αυξηθεί κατά 10% με ED = − 0,5 και αυξηθεί το εισόδημα του καταναλωτή κατά 20% με ΕΥ = 1 η τελικά ζητούμενη ποσότητα θα είναι:

α. μεγαλύτερη από την αρχικά ζητούμενη ποσότητα.

β. ίση με την αρχικά ζητούμενη ποσότητα.

γ. μικρότερη από την αρχικά ζητούμενη ποσότητα.

δ. κανένα από τα παραπάνω.

27. Για ένα αγαθό η ελαστικότητα ζήτησης ως προς την τιμή δείχνει:

α. τη μεταβολή στη ζητούμενη ποσότητα του αγαθού σε μια μεταβολή του εισοδήματος.

β. τη μεταβολή στη ζητούμενη ποσότητα του αγαθού σε μια μεταβολή της τιμής των υποκατάστατων αγαθών.

γ. τη μεταβολή στη ζητούμενη ποσότητα του αγαθού σε μια μεταβολή της ίδιας της τιμής του.

δ. κανένα από τα παραπάνω.

28. Μοναδιαία ελαστικότητα σημαίνει:

α. ελάχιστη μεταβολή της τιμής αρκεί να οδηγήσει σε μεταβολή της ζητούμενης ποσότητας.

β. σημαντική μεταβολή της τιμής οδηγεί σε μεταβολή της ζητούμενης ποσότητας.

γ. ισοδύναμη μεταβολή της τιμής οδηγεί σε ισοδύναμη μεταβολή της ζητούμενης ποσότητας.

δ. κανένα από τα παραπάνω.

29. Η ελαστικότητα της ζήτησης ως προς την τιμή σε δύο σημεία Α και Β μιας καμπύλης ζήτησης D είναι:

α. διαφορετική.

β. ίδια.

γ. αντίθετη.

δ. θετική.

30. Η ελαστικότητα ζήτησης ενός αγαθού είναι ⎜ΕD⎥ = 2 και η αρχικά ζητούμενη ποσότητα είναι 1.000 μονάδες. Αν η τιμή του αγαθού αυξηθεί κατά 40%, η νέα ζητούμενη ποσότητα είναι:

α. 500 μονάδες.

β. 400 μονάδες.

γ. 200 μονάδες.

δ. 100 μονάδες.

31. Αν η ελαστικότητα ζήτησης (ΕD) των νέων αυτοκινήτων της BMW είναι – 3, μια μείωση 1.600 € σε ένα αυτοκίνητο αξίας 16.000 €, θα οδηγήσει σε:

α. μείωση της ζήτησης κατά 20%.

β. αύξηση της συνολικής δαπάνης των καταναλωτών κατά 10%.

γ. αύξηση των πωλήσεων κατά 30%.

δ. μείωση της ζήτησης κατά 25%.

ε. αύξηση των πωλήσεων κατά 18%.

32. Ένας ασθενής πρέπει να αγοράσει μια συγκεκριμένη ποσότητα φαρμάκου απαραίτητη σ΄ αυτόν και είναι διατεθειμένος να πληρώσει οποιαδήποτε τιμή για να το αποκτήσει. Η ζήτηση για το αγαθό αυτό χαρακτηρίζεται ως:

α. μοναδιαίας ελαστικότητας.

β. τελείως ελαστική.

γ. τελείως ανελαστική.

δ. ανελαστική.

33. Η ελαστικότητα ζήτησης του σημείου που βρίσκεται στο μέσο μιας ευθείας είναι (σε απόλυτες τιμές):

α. μεγαλύτερη από τη μονάδα όταν το δεύτερο σημείο στο οποίο μεταβαίνουμε βρίσκεται πάνω από το μέσο της ευθείας.

β. μεγαλύτερη από τη μονάδα όταν το δεύτερο σημείο στο οποίο μεταβαίνουμε βρίσκεται κάτω από το μέσο της ευθείας.

γ. πάντα ίση με τη μονάδα.

δ. τίποτε από τα παραπάνω.

34. Κάθε σημείο της καμπύλης ζήτησης ενός αγαθού με γραμμική συνάρτηση ζήτησης, που βρίσκεται δεξιά του μεσαίου σημείου Μ, έχει ελαστικότητα ζήτησης:

α. ίση με τη μονάδα.

β. ίση με το μηδέν.

γ. μεγαλύτερη της μονάδας.

δ. μικρότερη της μονάδας.

35. Έστω ότι η ζήτηση ενός αγαθού Χ δίνεται από τη συνάρτηση QD = 15 − 3P. Το αγαθό θα εμφανίζει ελαστικότητα ζήτησης ίση με τη μονάδα στο σημείο όπου:

α. η τιμή είναι 7,5 χρηματικές μονάδες και η ποσότητα 2,5 μονάδες.

β. η τιμή είναι 2,5 χρηματικές μονάδες και η ποσότητα 7,5 μονάδες.

γ. η τιμή είναι 15 χρηματικές μονάδες και η ποσότητα 3 μονάδες.

δ. η τιμή είναι 3 χρηματικές μονάδες και η ποσότητα 15 μονάδες.

36. Η συνολική δαπάνη για κάποιο αγαθό παραμένει σταθερή, όταν μεταβάλλεται η τιμή του, αν:

α. η καμπύλη ζήτησης είναι κάθετη στον άξονα των Q.

β. η ΕΥ > 0 σε κάθε σημείο της καμπύλης.

γ. η ΕD = −1 σε κάθε τόξο της καμπύλης.

δ. η καμπύλη ζήτησης είναι ευθεία.

ε. το αγαθό είναι κατώτερο.

37. Όταν η συνολική δαπάνη για ένα αγαθό ανελαστικής ζήτησης αυξάνεται, εξαιτίας μιας μεταβολής της τιμής, αυτό σημαίνει ότι:

α. η τιμή μειώθηκε.

β. η τιμή αυξήθηκε.

γ. το αγαθό είναι κατώτερο.

δ. το αγαθό είναι κανονικό.

38. Η συνολική δαπάνη των καταναλωτών για ένα αγαθό αυξάνεται, όταν η τιμή:

α. αυξάνεται και το αγαθό είναι ελαστικής ζήτησης.

β. αυξάνεται και το αγαθό είναι ανελαστικής ζήτησης.

γ. μειώνεται και το αγαθό είναι ανελαστικής ζήτησης.

δ. μειώνεται και το αγαθό έχει ελαστικότητα ζήτησης ίση με τη μονάδα σε απόλυτη τιμή.

39. Η συνολική δαπάνη των καταναλωτών για ένα αγαθό μειώνεται, όταν η τιμή:

α. μειώνεται και είναι ελαστική η ζήτηση του αγαθού.

β. αυξάνεται και είναι ανελαστική η ζήτηση του αγαθού.

γ. μειώνεται και η καμπύλη ζήτησης είναι ισοσκελής υπερβολή.

δ. αυξάνεται και είναι ελαστική η ζήτηση του αγαθού.

40. Όταν η συνολική δαπάνη για ένα αγαθό ανελαστικής ζήτησης αυξάνεται εξαιτίας μιας μεταβολής της τιμής αυτό σημαίνει ότι:

α. η τιμή μειώθηκε.

β. η τιμή αυξήθηκε.

γ. το αγαθό είναι κατώτερο.

δ. το αγαθό είναι κανονικό.

41. Όταν ΕD = -2 τότε:

α. μια αύξηση της τιμής συνεπάγεται μείωση της συνολικής δαπάνης.

β. μια αύξηση της τιμής συνεπάγεται αύξηση της συνολικής δαπάνης.

γ. μια μείωση της τιμής συνεπάγεται μείωση της συνολικής δαπάνης.

δ. τίποτα από τα παραπάνω.

42. Όταν η ζήτηση ενός αγαθού είναι ελαστική και η τιμή αυξάνεται, η συνολική δαπάνη των καταναλω­τών:

α. συνήθως παραμένει σταθερή.

β. συνήθως αυξάνεται.

γ. πάντα μειώνεται.

δ. κανένα από τα παραπάνω.

43. Δίνεται η παρακάτω συνάρτηση ζήτησης: . Aν η τιμή αυξηθεί από 100 σε 110 € η συνο­λική δαπάνη του καταναλωτή για το αγαθό:

α. θα αυξηθεί.

β. θα μειωθεί.

γ. θα παραμείνει σταθερή.

δ. δε μπορούμε να απαντήσουμε χωρίς πρόσθετες πληροφορίες.

44. Δίνεται ο παρακάτω πίνακας για το προϊόν Ψ.

|  |  |  |  |
| --- | --- | --- | --- |
| Τιμή | Προσφερόμενη πο­σότητα | Ζητούμενη ποσό­τητα | Συνολική δαπάνη |
| 5  4  3 | 35  30  26 | 25  ;  35 | 125  128  105 |

Η ελαστικότητα ζήτησης ως προς την τιμή, καθώς η τιμή μεταβλήθηκε από 5 σε 4 είναι:

α. – 1,5 β. – 1,4 γ. – 1,3 δ. – 1 ε. – 1,2

45. Αύξηση της τιμής του εισιτηρίου για τον κινηματογράφο είχε σαν αποτέλεσμα τη μείωση των εσό­δων των κινηματογραφικών αιθουσών. Αυτό σημαίνει ότι:

α. η ζήτηση για τον κινηματογράφο είναι ελαστική.

β. η ζήτηση για τον κινηματογράφο είναι ανελαστική.

γ. η ελαστικότητα της ζήτησης είναι μοναδιαία.

δ. κανένα από τα παραπάνω.

46. Η γνώση της ελαστικότητας ζήτησης των καταναλωτών ενός αγαθού ως προς την τιμή είναι σημα­ντική:

α. για τον ίδιο τον καταναλωτή.

β. μόνο για το Κράτος.

γ. μόνο για τις επιχειρήσεις που παράγουν το αγαθό.

δ. και για το Κράτος και για τις επιχειρήσεις που παράγουν το αγαθό.

47. Υποθέτουμε ότι η ελαστικότητα ζήτησης σημείου για το αγαθό Χ είναι – 1,25. Αυτό σημαίνει ότι μια αύξηση κατά 1.800€ όταν η τιμή του είναι 18.000€ θα:

α. μειώσει τις πωλήσεις κατά 12,5%.

β. αφήσει ανεπηρέαστη τη συνολική δαπάνη των καταναλωτών για το αγαθό.

γ. αυξήσει τις πωλήσεις κατά 15%.

δ. κανένα από τα παραπάνω.

48. Έστω ότι η κατανάλωση βενζίνης σε μια πόλη είναι 6.000 λίτρα την εβδομάδα και η τιμή του λίτρου 2 ευρώ, με ελαστικότητα ζήτησης -0,5. Αν το κράτος επιθυμεί για διάφορους λόγους να μειωθεί η ζητούμενη ποσότητα κατά 10%, θα επιβάλλει **πρόσθετη** φορολογία επί της τιμής ίση με:

α. 0,4 ευρώ.

β. 2,4 ευρώ.

γ. 1,6 ευρώ.

δ. 0,2 ευρώ.

49. Ποια αγαθά περιγράφει η ακόλουθη σχέση: :

α. τα κατώτερα αγαθά.

β. τα κανονικά αγαθά.

γ. όλα τα παραπάνω.

δ. κανένα από τα παραπάνω.

50. Αν αυξηθεί το εισόδημα των καταναλωτών η ζήτηση για ένα αγαθό:

α. θα αυξηθεί.

β. θα μειωθεί.

γ. εξαρτάται από την ελαστικότητα ζήτησης του αγαθού.

δ. εξαρτάται από το είδος του αγαθού.